text: Четиридесетият юбилеен събор на народното творчество "Бабан" ще се проведе тази събота | Gabrovo News
  Четиридесетият юбилеен събор на народното творчество "Бабан" ще се проведе тази събота
  Близо 500 самодейци от 30 читалища ще вземат участие в тазгодишното 40 –то издание на традиционния събор на народното творчество "Бабан 2011", който ще се проведе тази събота от 9.30 ч. край Кръвеник, община Севлиево. 25 от съставите са представители на читалищата в община Севлиево, две групи са от Габровска община и три състава са от община Търговище.
  Около 30 са децата, които ще участват в събора, обединени в детските фолклорни групи на Сенник и Добромирка и като индивидуални изпълнители.Само групата от Горна Росица ще представи възстановка на старинен народен обичай.Четиридесетият юбилеен събор "Бабан 2011" ще бъде съпътстван с кулинарен фестивал "Бабанска погача".
  Всяко читалище ще представи по една погача – ритуална или обикновена, приготвена и украсена по характерен за населеното място начин.След изложбата питите ще бъдат разиграни на принципа на томболата между всички читалища.Общинската администрация, която е организатор на събитието, е подготвила и приятни изненади за участниците.
  Подобни теми:акцентБабаннародно творчествотрадиционен събор
  Фоайето на Априловска гимназия се превърна във фотогалерия
  Обраха бижутериен магазин в Габрово
  26 фолклорни състава огласиха севлиевския балкан на събора "Бабан"
  Съборът на народното творчество "Бабан" ще се проведе на 29 юни
  45 години събор на народното творчество "Бабан"
  Конкурс за рисунка "Бунтовният април 1876"
  Събор на народното творчество "Бабан 2015"
  Започнаха ремонтните работи в РЕМО "Етър" (снимки)
  Мащабни строителни ремонти по обновяване на инфраструктурата се извършват в Регионалния етнографски музей на открито "Етър", информира Миглена Въгленова, гл. експерт "Публичност и визуализация" в Община Габрово.
  Знаковата къща "Кръстник Колчов хан" се преустройства в многофункционална музейна сграда с изложбени зали и пространства за работа с публики. Там ще се осигури достъп за хора с увреждания и ще бъде изградена липсващата вътрешна връзка между етажите.
  Договорът се изпълнява от консорциум "ЕКСА Строй", който работи и по реставрацията на десет съоръжения, задвижвани с вода. Между левия бряг на река Янтра и ул. "Генерал Дерожински" обединението "Градска среда на Габрово 2016-II" изгражда паркинги. Предвидени са настилки за пешеходен достъп, парково и улично осветление, отводняване на терена.
  Сключен е договор с "Родис – Р" ЕООД за ремонт на някогашното училище в квартал "Етъра". Ще бъдат създадени фондохранилища и модерна лаборатория за реставрация на предмети от дърво, метал, глина и хартия. Предвидено е облагородяване на околното пространство и обособяване на паркоместа. Същата фирма ще обнови и неизползваните с години пещи за керамика в грънчарското ателие.
  До дни ще бъде открита строителната площадка за цялостен ремонт на хотел "Странноприемница" в началото на комплекса. На първия етаж ще се помещава администрацията, ще има конферентен център, хотелска част и ресторант-механа. Изпълнител на дейностите по модернизиране на базата е фирма "Кота-2001" ООД.
  В ход е процедура за избор на изпълнители за изграждане на архитектурно-художествено осветление, ремонт на експозиционните площи, преустройство на оранжерията за цветя, както и за изработката на макет, информационни табели и аудио-визуална система.
  Детският обучителен център към РЕМО "Етър" ще се изгради наново. Ще има разглобяема сцена на открито, мобилни шатри за базари, ще бъде закупен микробус и две електрически колички за гостите с увреждания.
  Дейностите се реализират по проект на Община Габрово "РЕМО "Етър" – музей за креативен културен туризъм" по Оперативна програма "Региони в растеж" 2014-2020 г.
  Общата му стойност е 9 779 150.00 лева – средства от Европейския фонд за регионално развитие, национално съфинансиране и кредитен ресурс от финансов инструмент.
  Срокът за изпълнение е до средата на следващата година, но музеят ще продължава да посреща туристи.
  Треньорът и капитанът на "Янтра" коментираха първата победа (видео)
  Мненията на старши треньора Сашо Ангелов, капитана Петър Казаков и Тони Иванов след първата победа на отбора за сезона.
  Чакането свърши: Янтра записа първа победа (видео)
  Отборът на "Янтра" постигна така чаканата първа победа за сезона. В двубой от 10-я кръг на първенството габровският отбор надигра на стадион "Ангел Кънчев" в Трявна състава на Нефтохимик и се изкачи с две позиции по-нагоре в класирането.
  Макар и без контузения Християн Кожухаров и наказаните Даниел Гаджев и Ивайло Иванов, "Янтра" доминираше изцяло в мача и напълно заслужено спечели трите точки в дебюта пред габровска публика на старши треньора Сашо Ангелов.
  Отборът ни стигна до победата с два гола от дузпи, реализирани от капитана Петър Казаков. И двата 11-метрови наказателни удара бяха изработени от изигралия много добър мач Тони Иванов. В 27-та минута реферът Ивайло Ненков посочи бялата точка за нарушение на Делян Иванов срещу крилото на Янтра. При ситуацията играчът на Нефтохимик се получи сериозно комоцио и беше откаран с линейка в местната болница.
  Втората дузпа беше отсъдена за игра с ръка в наказателното поле на Даниел Андреев след центриране на Иванов. И при двете изпълнения на наказателните удари Казаков беше безпощаден и не остави шансове на вратаря Марин Орлинов.
  Габровският тим имаше пълно превъзходство през първото полувреме и можеше да се оттегли с още по-голям аванс на почивката. Добри положения пропуснаха Преслав Петров и Георги Върбанов, удари от дистанция отправиха Казаков и Георги Недков. Девет минути след почивката гостите бяха близо до това да върнат един гол.
  Жеан Пиер Да Силва центрира от пряк свободен удар и Петьо Иванов засече, но топката се отби в страничната греда на габровската врата. "Янтра" продължи да доминира и през втората част, но постепенно намали оборотите. В 69-та минута Орлинов се оказа последно препятствие пред гола след поредния пробив отдясно на Тони Иванов.
  В края на срещата стражът на Нефтохимик изби и удар от воле на Иван Петков. С актив от 6 точки Янтра вече е на 18-та позиция и изпревари съперника си от Бургас. В 11-я кръг отборът ни ще гостува на "Струмска слава" в Радомир. Мачът е следващата неделя от 17 часа.